CELEX: 32015D0890
Language: el
Date: 2015-06-08 00:00:00
Title: Απόφαση (ΕΕ) 2015/890 του Συμβουλίου, της 8ης Ιουνίου 2015, για τη θέση που θα ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ (Νέα τρόφιμα)

11.6.2015   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 146/5
               
            ΑΠΌΦΑΣΗ (ΕΕ) 2015/890 ΤΟΥ ΣΥΜΒΟΥΛΊΟΥ
      της 8ης Ιουνίου 2015
      για τη θέση που θα ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ (Νέα τρόφιμα)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
      Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:
      
                  (1)
               
               
                  Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») άρχισε να ισχύει την 1η Ιανουαρίου 1994.
               
            
                  (2)
               
               
                  Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ δύναται να αποφασίσει να τροποποιήσει, μεταξύ άλλων, το παράρτημα II της συμφωνίας για τον ΕΟΧ.
               
            
                  (3)
               
               
                  Το παράρτημα II της συμφωνίας για τον ΕΟΧ περιλαμβάνει ειδικές διατάξεις και ρυθμίσεις σχετικά με τους τεχνικούς κανόνες, τα πρότυπα, τις δοκιμές και την πιστοποίηση.
               
            
                  (4)
               
               
                  Ο κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία για τον ΕΟΧ.
               
            
                  (5)
               
               
                  Ο κανονισμός (ΕΚ) αριθ. 1852/2001 της Επιτροπής (4) πρέπει να ενσωματωθεί στη συμφωνία για τον ΕΟΧ.
               
            
                  (6)
               
               
                  Η σύσταση 97/618/ΕΚ της Επιτροπής (5) πρέπει να ενσωματωθεί στη συμφωνία για τον ΕΟΧ.
               
            
                  (7)
               
               
                  Το άρθρο 38 του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (6) τροποποιεί τον κανονισμό (ΕΚ) αριθ. 258/97 και πρέπει να ενσωματωθεί στη συμφωνία για τον ΕΟΧ.
               
            
                  (8)
               
               
                  Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως.
               
            
                  (9)
               
               
                  Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει, επομένως, να βασιστεί στο συνημμένο σχέδιο απόφασης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που θα ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της.
      
         Λουξεμβούργο, 8 Ιουνίου 2015.
         
            
               Για το Συμβούλιο
            
            
               H Πρόεδρος
            
            D. REIZNIECE-OZOLA
         
      
      
         (1)  ΕΕ L 305 της 30.11.1994, σ. 6.
      
         (2)  ΕΕ L 1 της 3.1.1994, σ. 3.
      
         (3)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).
      
         (4)  Κανονισμός (ΕΚ) αριθ. 1852/2001 της Επιτροπής, της 20ής Σεπτεμβρίου 2001, για τους κανόνες εφαρμογής σχετικά με την πρόσβαση του κοινού σε ορισμένες πληροφορίες και την προστασία των πληροφοριών που παρέχονται σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 253 της 21.9.2001, σ. 17).
      
         (5)  Σύσταση 97/618/ΕΚ της Επιτροπής, της 29ης Ιουλίου 1997, σχετικά με τις επιστημονικές πτυχές και την παρουσίαση των πληροφοριακών στοιχείων που είναι αναγκαία για την υποστήριξη αιτήσεων διάθεσης νέων τροφίμων και νέων συστατικών τροφίμων στην αγορά και την εκπόνηση των εκθέσεων αρχικής αξιολόγησης βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 253 της 16.9.1997, σ. 1).
      
         (6)  Κανονισμός (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (ΕΕ L 268 της 18.10.2003, σ. 1).
      
         ΣΧΕΔΙΟ
         ΑΠΟΦΑΣΗ αριθ. …/2015 ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ
         της …
         για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
         Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία ΕΟΧ») και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1) πρέπει να ενσωματωθεί στη συμφωνία ΕΟΧ.
                  
               
                     (2)
                  
                  
                     Ο κανονισμός (ΕΚ) αριθ. 1852/2001 της Επιτροπής, της 20ής Σεπτεμβρίου 2001, για τους κανόνες εφαρμογής σχετικά με την πρόσβαση του κοινού σε ορισμένες πληροφορίες και την προστασία των πληροφοριών που παρέχονται σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία ΕΟΧ.
                  
               
                     (3)
                  
                  
                     Η σύσταση 97/618/ΕΚ της Επιτροπής, της 29ης Ιουλίου 1997, σχετικά με τις επιστημονικές πτυχές και την παρουσίαση των πληροφοριακών στοιχείων που είναι αναγκαία για την υποστήριξη αιτήσεων διάθεσης νέων τροφίμων και νέων συστατικών τροφίμων στην αγορά και την εκπόνηση των εκθέσεων αρχικής αξιολόγησης βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία ΕΟΧ.
                  
               
                     (4)
                  
                  
                     Το άρθρο 38 του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (4) τροποποιεί τον κανονισμό (ΕΚ) αριθ. 258/97 και πρέπει να ενσωματωθεί στη συμφωνία ΕΟΧ.
                  
               
                     (5)
                  
                  
                     Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του παραρτήματος II κεφάλαιο XII της συμφωνίας ΕΟΧ. Ως εκ τούτου, η παρούσα απόφαση δεν πρέπει να εφαρμοστεί στο Λιχτενστάιν.
                  
               
                     (6)
                  
                  
                     Το παράρτημα II της συμφωνίας ΕΟΧ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Το παράρτημα II κεφάλαιο XII της συμφωνίας ΕΟΧ τροποποιείται ως εξής:
         
                     1.
                  
                  
                     Μετά το σημείο 97 (Κανονισμός (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου) προστίθενται τα ακόλουθα:
                     
                                 «98.
                              
                              
                                 
                                    31997 R 0258: Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1), όπως τροποποιήθηκε με:
                                 
                                             —
                                          
                                          
                                             
                                                32003 R 1829: Κανονισμός (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου της 22ας Σεπτεμβρίου 2003 (ΕΕ L 268 της 18.10.2003, σ. 1),
                                          
                                       
                                             —
                                          
                                          
                                             
                                                32008 R 1332: Κανονισμός (ΕΚ) αριθ. 1332/2008 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2008 (ΕΕ L 354 της 31.12.2008, σ. 7).
                                          
                                       Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                                 Στο άρθρο 7 προστίθενται τα ακόλουθα:
                                 “Όταν η Επιτροπή λαμβάνει αποφάσεις έγκρισης, τα κράτη της ΕΖΕΣ θα λαμβάνουν ταυτόχρονα και εντός 30 ημερών από την έκδοση της απόφασης της Κοινότητας αντίστοιχες αποφάσεις. Η Μεικτή Επιτροπή του ΕΟΧ ενημερώνεται σχετικά και δημοσιεύει περιοδικά καταλόγους αυτών των αποφάσεων στο συμπλήρωμα για τον ΕΟΧ της Επίσημης Εφημερίδας.
                                 Σε περίπτωση διαφωνίας μεταξύ των συμβαλλόμενων μερών σχετικά με τη διαχείριση των διατάξεων αυτών, εφαρμόζεται κατ' αναλογία το μέρος VII της συμφωνίας.”.
                              
                           
                                 99.
                              
                              
                                 
                                    32001 R 1852: Κανονισμός (ΕΚ) αριθ. 1852/2001 της Επιτροπής, της 20ής Σεπτεμβρίου 2001, για τους κανόνες εφαρμογής σχετικά με την πρόσβαση του κοινού σε ορισμένες πληροφορίες και την προστασία των πληροφοριών που παρέχονται σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 253 της 21.9.2001, σ. 17).».
                              
                           
               
                     2.
                  
                  
                     Υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ», μετά το σημείο 16 (Σύσταση 2013/647/ΕΕ της Επιτροπής) προστίθεται το ακόλουθο σημείο:
                     
                                 «17.
                              
                              
                                 
                                    31997 H 0618: Σύσταση 97/618/ΕΚ της Επιτροπής, της 29ης Ιουλίου 1997, σχετικά με τις επιστημονικές πτυχές και την παρουσίαση των πληροφοριακών στοιχείων που είναι αναγκαία για την υποστήριξη αιτήσεων διάθεσης νέων τροφίμων και νέων συστατικών τροφίμων στην αγορά και την εκπόνηση των εκθέσεων αρχικής αξιολόγησης βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 253 της 16.9.1997, σ. 1).».
                              
                           
               Άρθρο 2
         Τα κείμενα των κανονισμών (ΕΚ) αριθ. 258/97, (ΕΚ) αριθ. 1852/2001 και (ΕΚ) αριθ. 1829/2003 και της σύστασης 97/618/ΕΚ, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         Άρθρο 3
         Η παρούσα απόφαση αρχίζει να ισχύει την …, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (*).
         Άρθρο 4
         Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
         
            Βρυξέλλες, …
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               …
            
            
               
                  Οι Γραμματείς
               
               
                  της Μεικτής Επιτροπής του ΕΟΧ
               
               …
            
         
         
            (1)  ΕΕ L 43 της 14.2.1997, σ. 1.
         
            (2)  ΕΕ L 253 της 21.9.2001, σ. 17.
         
            (3)  ΕΕ L 253 της 16.9.1997, σ. 1.
         
            (4)  ΕΕ L 268 της 18.10.2003, σ. 1.
         
            (*)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]